**PRISTOJNOST: OBČINSKI SVET OBČINE ŽIROVNICA**

**PREDLAGATELJ: ŽUPAN OBČINE ŽIROVNICA**

**PREDLOG ODLOKA O RAZVELJAVITVI ODLOKA O PORABI SREDSTEV PRORAČUNSKE REZERVE OBČINE ŽIROVNICA**

**(SKRAJŠANI POSTOPEK)**

**1. UVOD**

Občinski svet Občine Žirovnica je na svoji 2. dopisni seji dne 3.4.2020 sprejel Odlok o porabi sredstev proračunske rezerve Občine Žirovnica, s katerim je določil, da se sredstva proračunske rezerve Občine Žirovnica do višine 80.600 EUR, namenijo za financiranje operativnih stroškov intervencij in ukrepov za preprečevanje širjenja in odpravo posledic nastalih zaradi epidemije koronavirusa SARS-CoV-2, ki je bila razglašena z Odredbo o razglasitvi epidemije nalezljive bolezni SARS-CoV-2 (COVID – 19) na območju Republike Slovenije (Ur. list RS, št. 19/20).

V času veljavnosti odloka so bile iz sredstev proračunske rezerve izplačana sredstva v skupni višini **13.295,80 EUR** za sledeče namene:

|  |  |  |  |  |
| --- | --- | --- | --- | --- |
| PP | Konto | Naziv partnerja | Opis dokumenta | Znesek v breme |
| 2301 | 910000 | 1594 - SANOLABOR, D.D. | zaščitna oprema za CZ (koronavirus) Račun: 12018539/1594-SANOLABOR, D.D.  | 918,42 |
| 2301 | 910000 | 004234 - IZA d.o.o. | 50x Iza effect - dezinfekcija za roke, 5x Iza effect - HOUSE univerzalna dezinfekcija za površine in prostore Račun: 2020-192/004234-IZA d.o.o.  | 330,49 |
| 2301 | 910000 | 003676 - BLAŽIČ BOJAN s.p. | voda, sokovi za štab CZ (koronavirus) Račun: 20030015/003676-BLAŽIČ BOJAN s.p.  | 45,09 |
| 2301 | 910000 | 004234 - IZA d.o.o. | 50x Iza effect - dezinfekcija za roke, 10x Iza effect - HOUSE univerzalna dezinfekcija za površine in prostore Račun: 2020-231/004234-IZA d.o.o.  | 400,20 |
| 2301 | 910000 | 004237 - ALCOM d.o.o. | zaščitne maske (300 kosov) Račun: 20-321-001064/004237-ALCOM d.o.o.  | 259,25 |
| 2301 | 910000 | 003644 - GORENJSKE LEKARNE | Rokavice iz lateksa 9 kosov Račun: 25020000446/003644-GORENJSKE LEKARNE  | 55,12 |
| 2301 | 910000 | 0067 - SSD STOL ŽIROVNICA | najem kombija v času epidemije Račun: 80/0067-SSD STOL ŽIROVNICA  | 57,33 |
| 2301 | 910000 | 002957 - SPORT-IKS MARTA ŠIMAC S.P. | zaščitne maske (1.500 kos) Račun: 13-2020/002957-SPORT-IKS MARTA ŠIMAC S.P.  | 6.313,50 |
| 2301 | 910000 | 0377 - GAMAT,d.o.o. | razkužila 10 kosov Račun: 200101019/0377-GAMAT,d.o.o.  | 148,96 |
| 2301 | 910000 | 002957 - SPORT-IKS MARTA ŠIMAC S.P. | 1.000 kom zaščitnih mask po ceni 3,45 EUR (brez DDV) Račun: 19-2020/002957-SPORT-IKS MARTA ŠIMAC S.P.  | 4.209,00 |
| 2301 | 910000 | 1954 - KGZ Sava z.o.o., LESCE | zaščitna oprema (15x kombinezon, 15x očala) Račun: 1-2-496/1954-KGZ Sava z.o.o., LESCE  | 180,23 |
| 2301 | 910000 | 004239 - KOPUR d.o.o. | 270 kosov higienskih mask Kopur Račun: FA20000110/004239-KOPUR d.o.o.  | 378,21 |

Prav tako so v breme proračunske rezerve na dan 31.5.2020 že prevzete in še neplačane obveznosti v višini **392,86 EUR** in sicer:

|  |  |  |  |  |  |  |  |
| --- | --- | --- | --- | --- | --- | --- | --- |
| Štev.dok. | Leto | Konto | PP | Naziv partnerja | Datum | Znesek | Opis |
| 0073/20 | 2020 | 910000 | 2301 | IZA d.o.o. | 24.03.2020 | 392,86 | 50x Iza effect - dezinfekcija za roke (št.artilka 830639) 10x Iza effect - HOUSE univerzalna dezinfekcija za površine in prostore SL3 (št.srtikla 830165) po ponudbi z dne 15.3.2020  |

Skupaj je bila tako porabljena proračunska rezerva občine v višini **13.688,66 EUR**.

V Uradnem listu Republike Slovenije številka 68/2020 z dne 14.5.2020 je bil objavljen Odlok o preklicu epidemije nalezljive bolezni SARS-CoV-2 (COVID – 19), na osnovi katerega je s 31.5.2020 na območju Republike Slovenije epidemija preklicana.

Posledično ni več razlogov za financiranje stroškov epidemije iz sredstev proračunske rezerve, zato občinskemu svetu predlagamo, da odlok o porabi sredstev proračunske rezerve razveljavi.

**2. OCENA FINANČNIH POSLEDIC**

Neporabljena sredstva obvezne proračunske v višini 66.911 EUR niso več namenjena zgolj za kritje stroškov ukrepov za odpravo epidemije COVID-19, pač pa se lahko porabijo za namene določene v 49. členu ZJF in na način določen z odlokom o proračunu.

**3. BESEDILO ODLOKA**

Na podlagi 49. člena Zakona o javnih financah (Uradni list RS, št. 11/11 – UPB in spremembe), 9. člena Odloka o proračunu Občine Žirovnica (Ur. List RS, št. 81/19) in 81. člena Statuta Občine Žirovnica št. 66/18-UPB2) je Občinski svet Občine Žirovnica na svoji \_\_\_\_\_\_\_\_ seji dne \_\_\_\_\_\_\_ sprejel

**Odlok o razveljavitvi Odloka o porabi sredstev proračunske rezerve Občine Žirovnica**

1. člen

S tem odlokom se razveljavi Odlok o porabi sredstev proračunske rezerve Občine Žirovnica (Ur. list RS št. 45/2020).

2. člen

Ta odlok začne veljati naslednji dan po objavi v Uradnem listu Republike Slovenije.

Datum:

Številka: 410-0007/2020

**Leopold Pogačar**

**ŽUPAN**

**4. OBRAZLOŽITEV**

Predlagani odlok v 1. členu razveljavlja Odlok o porabi sredstev proračunske rezerve Občine Žirovnica in v 2. členu določa, da razveljavitev učinkuje naslednji dan po objavi v Uradnem listu Republike Slovenije.

Na podlagi 44. člena Statuta Občine Žirovnica (Ur. list RS, št. 66/18-UPB2) Občinskemu svetu Občine Žirovnica posredujem v obravnavo predlog Odloka o razveljavitvi odloka o porabi sredstev proračunske rezerveObčine Žirovnica s predlogom, da sprejme naslednji

**SKLEP:**

**Sprejme se Odlok razveljavitvi o odloka o porabi sredstev proračunske rezerve Občine Žirovnica.**

Datum: 1.6.2020

Številka: 410-0007/2020

**Leopold Pogačar**

**ŽUPAN**

Pripravila:

Petra Žvan, univ.dipl.ekon.

Priloga: odlok, ki se razveljavlja

